Diari Oficial de la Generalitat Valenciana


Sumari del DOGV 9027, del 24-02-2021 (2021/1501)

RESOLUCIÓ de 26 d'octubre de 2020, de la directora general d'Ocupació i Formació, per delegació del secretari autonòmic d'Ocupació, per la qual es resol parcialment (resolució parcial 1) el programa d'ajudes convocades mitjançant el Decret 58/2020, de 8 de maig, del Consell, d'aprovació de bases reguladores per a la concessió directa d'ajudes a treballadors i treballadores acollits a una reducció de jornada a conseqüència de la Covid-19, modificat pel Decret 61/2020, de 15 de maig.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9027

Data del DOGV
:   24-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1501


Data del document
:   26-10-2020

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 26 d'octubre de 2020, de la directora general d'Ocupació i Formació, per delegació del secretari autonòmic d'Ocupació, per la qual es resol parcialment (resolució parcial 1) el programa d'ajudes convocades mitjançant el Decret 58/2020, de 8 de maig, del Consell, d'aprovació de bases reguladores per a la concessió directa d'ajudes a treballadors i treballadores acollits a una reducció de jornada a conseqüència de la Covid-19, modificat pel Decret 61/2020, de 15 de maig. [2021/1501]  
  
Primer. A causa de la forta paralització de l'activitat econòmica que va suposar la declaració de l'estat d'alarma a conseqüència de l'emergència de salut pública ocasionada per la Covid-19, es van adoptar mesures tendents a atenuar la brusca disminució d'ingressos d'alguns agents econòmics. Així es va aprovar el Reial Decret llei 8/2020, de 17 de març, de mesures urgents extraordinàries per a fer front a l'impacte econòmic i social que va establir el dret de les persones treballadores a una reducció especial de la jornada de treball, amb la corresponent disminució de salaris i el Decret llei 3/2020, de 10 d'abril, que va disposar l'establiment d'un règim d'ajudes urgents per concessió directa, per a les persones que s'acolliren a aquesta reducció de jornada.  
  
Segon. Mitjançant el Decret 58/2020, de 8 de maig, del Consell, modificat per Decret 61/2020, de 15 de maig, es van aprovar les bases reguladores per a la concessió directa d'ajudes a treballadors i treballadores acollits a una reducció de jornada a conseqüència de la Covid-19.  
  
Tercer. L'article 10 del Decret 58/2020, modificat per Decret 61/2020 estableix que «Examinades les sol·licituds, la Comissió Tècnica, esmentada en l'apartat anterior, emetrà informe on farà constar que es compleixen els requisits necessaris per a la concessió de les ajudes i formularà la proposta de concessió a l'òrgan competent per a resoldre»  
  
Quart. Els requisits específics establits en l'article 4 del Decret 58/2020, modificat per Decret 61/2020 eren:  
a) Figurar d'alta en el règim General de la Seguretat Social  
b) Haver-se acollit a la reducció de jornada durant el període de l'estat d'alarma en un percentatge igual o superior al 50 % i mantenir aqueixa reducció durant almenys un mes  
c) Tindre el domicili fiscal en la Comunitat Valenciana.  
Les declaracions aportades pels sol·licitants han sigut comprovades amb les dades que consten en la Tresoreria General de la Seguretat Social.  
Cinqué. Per part de la Comissió Tècnica s'emet informe-proposta parcial 1, de data 7 d'octubre de 2020 per a la resolució de les ajudes.  
  
Sisé. Que l'import de les quanties a concedir s'estableix en l'article 5 del Decret 58/2020 dotades amb crèdit adequat i suficient en la línia de subvenció S0535 del programa 322.51, Foment d'Ocupació, capítol IV del pressupost de Labora, Servei Valencià d'Ocupació i Formació, per a l'exercici 2020, ascendint el total del llistat- Parcial 1 a concedir a 189.000 -  
Seté. Que aquest programa d'ajudes és compatible amb el mercat interior perquè no reuneixen els requisits acumulatius exigits en l'article 107.1 del Tractat de funcionament de la Unió europea, ja que les persones beneficiàries no són productores de béns o prestadores de serveis en el mercat, sinó persones físiques.  
Huité. Segons estableix l'article 11 del Decret 58/2020, de 8 de maig, modificat per Decret 61/2020, de 15 de maig, aquesta resolució de concessió es publicarà en el Diari Oficial de la Generalitat Valenciana, i la relació de persones beneficiàries en la pàgina web de LABORA (http://www.labora.gva.es).  
Vist l'Informe-Proposta parcial 1 elevat per la Comissió de Tècnica, les sol·licituds i documentació aportada pels sol·licitants, resolc:  
  
  
  
Primer  
Concedir les ajudes a treballadors i treballadores acollits a una reducció de jornada a conseqüència de la Covid-19, a les persones que consten en el llistat parcial 1 - a concedir, annex a aquesta resolució, pels imports assenyalats en aquest.  
  
Segon  
Denegar les sol·licituds d'ajudes a treballadors i treballadores acollits a una reducció de jornada a conseqüència de la Covid-19, a les persones que consten en el llistat parcial 1 - a denegar, annex a aquesta resolució, per les causes assenyalades en aquest.  
  
Tercer  
Sobre la base d'aquesta concessió, s'autoritza la despesa, es disposa el crèdit, es reconeix l'obligació i es proposa el pagament de cadascuna de les subvencions assenyalades en el llistat Parcial 1- a concedir.  
  
Quart  
Publicar la present Resolució en el Diari Oficial de la Generalitat Valenciana, i la relació de persones beneficiàries en la pàgina web de LABORA (http://www.labora.gva.es).  
  
Contra la present resolució, que posa fi a la via administrativa, podrà interposar-se recurs contenciós administratiu en el termini de dos mesos, comptats des de l'endemà de la notificació, davant el Jutjat contenciós administratiu de la corresponent província, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant la persona titular de la direcció general de LABORA Servei Valencià d'Ocupació i Formació en el termini d'un mes, computat en els termes ja dits, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que puga interposar-se qualsevol altre recurs dels previstos en la legislació vigent.  
  
  
València 26 d'octubre de 2020.- La directora general d'ocupació i Formació, p. d. (R 05.05.2018, DOGV 8281, 25.04.2018): Rocío Brio­nes Morales